title: 2010/760/UE: Decizia Comisiei din 6 decembrie 2010 privind importul în regim de scutire de taxe vamale al mărfurilor care urmează a fi distribuite sau puse gratuit la dispoziția victimelor inundațiilor care au avut loc în primăvara anului 2010 în Ungaria [notificată cu numărul C(2010) 8482]

text:
               8.12.2010

               RO

               Jurnalul Oficial al Uniunii Europene

               L 322/46

         DECIZIA COMISIEI
   din 6 decembrie 2010
   privind importul în regim de scutire de taxe vamale al mărfurilor care urmează a fi distribuite sau puse gratuit la dispoziția victimelor inundațiilor care au avut loc în primăvara anului 2010 în Ungaria
   [notificată cu numărul C(2010) 8482]
   (Numai textul în limba maghiară este autentic)
   (2010/760/UE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1186/2009 al Consiliului din 16 noiembrie 2009 de instituire a unui regim comunitar de scutiri de taxe vamale (1), în special articolul 76,
   având în vedere cererea înaintată de guvernul Ungariei în 2 iunie 2010 privind importul în regim de scutire de taxe vamale al mărfurilor care urmează să fie distribuite sau puse gratuit la dispoziția victimelor inundațiilor care au avut loc în primăvara anului 2010 în Ungaria,
   întrucât:

               (1)

               Inundațiile reprezintă o catastrofă, în sensul capitolului XVII partea C din Regulamentul (CE) nr. 1186/2009; sunt întrunite prin urmare condițiile pentru autorizarea importului în regim de scutire de taxe vamale al mărfurilor care satisfac cerințele articolelor 74-80 din Regulamentul (CE) nr. 1186/2009 menționat anterior.

               (2)

               În vederea informării corespunzătoare a Comisiei cu privire la utilizarea mărfurilor admise cu scutire de plata taxelor vamale, Guvernul Ungariei trebuie să comunice măsurile luate pentru a preveni utilizarea mărfurilor importate în regim de scutire de taxe vamale în alte scopuri decât cele stabilite.

               (3)

               Comisia trebuie de asemenea informată referitor la amploarea și natura importurilor realizate.

               (4)

               Celelalte state membre au fost consultate, în conformitate cu articolul 76 din Regulamentul (CE) nr. 1186/2009,

         ADOPTĂ PREZENTA DECIZIE:
   Articolul 1
   (1)   Sunt admise cu scutire de taxe la import, în sensul articolului 2 alineatul (1) litera (a) din Regulamentul (CE) nr. 1186/2009, mărfurile importate pentru a fi puse în liberă circulație de către organisme de stat sau organizații agreate de autoritățile competente ungare și pe care acestea urmează a le distribui gratuit victimelor inundațiilor care au avut loc în primăvara anului 2010 în Ungaria sau a le pune gratuit la dispoziția acestora, ele rămânând în proprietatea organizațiilor respective.
   (2)   Mărfurile importate pentru a fi puse în liberă circulație de către organizații de ajutor umanitar pentru a-și satisface necesitățile pe perioada cât își desfășoară activitatea sunt de asemenea admise cu scutire de taxe vamale.
   Articolul 2
   Până cel târziu la 31 ianuarie 2011, Guvernul Ungariei comunică Comisiei lista organizațiilor agreate menționate la articolul 1 alineatul (1).
   Articolul 3
   Până cel târziu la 31 ianuarie 2011, Guvernul Ungariei furnizează Comisiei toate informațiile cu privire la natura și cantitățile diferitelor mărfuri admise cu scutire la taxele vamale în temeiul articolului 1, pe categorii mari de produse.
   Articolul 4
   Până cel târziu la 31 ianuarie 2011, Guvernul Ungariei aduce la cunoștința Comisiei măsurile pe care le ia pentru a garanta respectarea prevederilor articolelor 78, 79 și 80 din Regulamentul (CE) nr. 1186/2009.
   Articolul 5
   Articolul 1 din prezenta decizie se aplică importurilor efectuate începând cu 1 mai 2010 inclusiv, până cel târziu la 31 decembrie 2010.
   Articolul 6
   Prezenta decizie se adresează Republicii Ungare.

      Adoptată la Bruxelles, 6 decembrie 2010.

            Pentru Comisie

         Algirdas ŠEMETA

            Membru al Comisiei

      (1)  JO L 324, 10.12.2009, p. 23.


title: Decizia Comisiei din 1 iulie 2003 privind încheierea unui acord de modificare a Acordului dintre Comunitatea Europeană și Australia privind comerțul cu vin

text:
Anunţ juridic important

|

32003D0898

Official Journal L 336 , 23/12/2003 P. 0099 - 0099 Ediţie specială în limba cehă Chapter 11 Volume 48 P. 154  - 154 Ediţie specială în limba estonă Chapter 11 Volume 48 P. 154  - 154 Ediţie specială în limba maghiară Chapter 11 Volume 48 P. 154  - 154 Ediţie specială în limba lituaniană Chapter 11 Volume 48 P. 154  - 154 Ediţie specială în limba letonă Chapter 11 Volume 48 P. 154  - 154 Ediţie specială în limba malteză Chapter 11 Volume 48 P. 154  - 154 Ediţie specială în limba polonă Chapter 11 Volume 48 P. 154  - 154 Ediţie specială în limba slovacă Chapter 11 Volume 48 P. 154  - 154 Ediţie specială în limba slovenă Chapter 11 Volume 48 P. 154  - 154

		20030701Decizia Comisieidin 1 iulie 2003privind încheierea unui acord de modificare a Acordului dintre Comunitatea Europeană și Australia privind comerțul cu vin(2003/898/CE)COMISIA COMUNITĂȚILOR EUROPENE,având în vedere Tratatul de instituire a Comunității Europene,având în vedere Decizia 94/184/CE a Consiliului din 24 ianuarie 1994 privind încheierea unui Acord între Comunitatea Economică Europeană și Australia privind comerțul cu vin [1], în special articolul 3,având în vedere Acordul între Comunitatea Europeană și Australia privind comerțul cu vin, semnat la Bruxelles și, respectiv, Canberra la 26 și la 31 ianuarie 1994 [2], astfel cum a fost modificat ultima dată prin Acordul din 6 august 2002 [3], în special articolul 17 alineatul (2),întrucât:(1) Comisia a negociat, în numele Comunității, o modificare la acordul menționat anterior, în scopul prelungirii până la 30 iunie 2004 a autorizării provizorii acordate pentru vinurile australiene tratate cu rășini de schimbare a cationilor.(2) Comitetul de gestionare a vinului nu a emis un aviz în termenul stabilit de președinte,DECIDE:Articol unicAcordul de modificare a Acordului între Comunitatea Europeană și Australia privind comerțul cu vin se aprobă în numele Comunității.Textul acordului se anexează la prezenta decizie.Adoptată la Bruxelles, 1 iulie 2003.Pentru ComisieFranz FischlerMembru al Comisiei[1] JO L 86, 31.3.1994, p. 1.[2] JO L 86, 31.3.1994, p. 3.[3] JO L 213, 9.8.2002, p. 43.--------------------------------------------------


title: Decizia Consiliului din 21 ianuarie 2002 privind aplicarea provizorie a Acordului dintre Comunitatea Europeană și Republica Africa de Sud privind comerțul cu vinuri

text:
Anunţ juridic important

|

32002D0053

Jurnalul Oficial L 028 , 30/01/2002 p. 0129 - 0129 ediţie specială în limba cehă capitol 11 volum 40 p. 339  - 339 ediţie specială în limba estonă capitol 11 volum 40 p. 339  - 339 ediţie specială în limba maghiară capitol 11 volum 40 p. 339  - 339 ediţie specială în limba lituaniană capitol 11 volum 40 p. 339  - 339 LV.ES capitol 11 volum 40 p. 339  - 339 MT.ES capitol 11 volum 40 p. 339  - 339 PL.ES capitol 11 volum 40 p. 339  - 339 SK.ES capitol 11 volum 40 p. 339  - 339 ediţie specială în limba slovenă capitol 11 volum 40 p. 339  - 339

		20020121Decizia Consiliuluidin 21 ianuarie 2002privind aplicarea provizorie a Acordului dintre Comunitatea Europeană și Republica Africa de Sud privind comerțul cu vinuri(2002/53/CE)CONSILIUL UNIUNII EUROPENE,având în vedere Tratatul de instituire a Comunității Europene, în special articolul 133, coroborat cu articolul 300 alineatul (2) primul paragraf prima teză,având în vedere propunerea Comisiei,întrucât:(1) Comunitatea și Africa de Sud trebuie să asigure aplicarea provizorie a Acordului dintre Comunitate și Africa de Sud privind comerțul cu vinuri începând cu data de 28 ianuarie 2002, în așteptarea încheierii procedurilor necesare punerii în aplicare a acordului de către Africa de Sud.(2) Pentru a facilita aplicarea anumitor dispoziții din acord, Comisia ar trebui să efectueze adaptările tehnice necesare în conformitate cu procedura prevăzută la articolul 75 din Regulamentul (CE) nr. 1493/1999 al Consiliului din 17 mai 1999 privind organizarea comună a pieței vitivinicole [1].(3) În consecință, acordul sub forma unui schimb de scrisori ar trebui aprobat,ADOPTĂ PREZENTA DECIZIE:Articolul 1Acordul sub forma unui schimb de scrisori privind aplicarea provizorie, de la 28 ianuarie 2002, a Acordului dintre Comunitate și Republica Africa de Sud privind comerțul cu vinuri este aprobat în numele Comunității.Textul acordului sub forma unui schimb de scrisori, precum și textul acordului privind comerțul cu vinuri se anexează la prezenta decizie.Articolul 2Președintele Consiliului este autorizat să numească persoana împuternicită să semneze acordul sub forma unui schimb de scrisori și să exprime acordul Comunității cu privire la obligațiile ce decurg din acesta.Articolul 3În sensul aplicării articolului 7 alineatul (8) și a articolului 18 alineatul (2) din acordul privind comerțul cu vinuri, Comisia este autorizată, urmând procedura prevăzută la articolul 75 din Regulamentul (CE) nr. 1493/1999 al Consiliului, să încheie actele necesare pentru modificarea acordului.Articolul 4Comisia reprezintă Comunitatea în cadrul comitetelor mixte instituite în temeiul articolului 19 din acordul privind comerțul cu vinuri.Articolul 5Prezenta decizie se publică în Jurnalul Oficial al Comunităților Europene.Adoptată la Bruxelles, 21 ianuarie 2002.Pentru ConsiliuPreședinteleM. Arias Cañete[1] JO L 149, 14.7.1999, p. 1. Regulament, astfel cum a fost modificat ultima dată prin Regulamentul (CE) nr. 2585/2001 (JO L 345, 29.12.2001, p. 10).--------------------------------------------------


title: (2014/186/UE): Decizia Consiliului din 11 februarie 2014 privind semnarea, în numele Uniunii, a Acordului dintre Uniunea Europeană și Principatul Liechtenstein privind participarea acestuia la Biroul European de Sprijin pentru Azil

text:
               5.4.2014

               RO

               Jurnalul Oficial al Uniunii Europene

               L 102/3

         DECIZIA CONSILIULUI
   din 11 februarie 2014
   privind semnarea, în numele Uniunii, a Acordului dintre Uniunea Europeană și Principatul Liechtenstein privind participarea acestuia la Biroul European de Sprijin pentru Azil

      (2014/186/UE)

   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 74 și articolul 78 alineatele (1) și (2), coroborate cu articolul 218 alineatul (5),
   având în vedere propunerea Comisiei Europene,
   întrucât:

               (1)

               Regulamentul (UE) nr. 439/2010 al Parlamentului European și al Consiliului (1) prevede că Biroul European de Sprijin pentru Azil este deschis participării Islandei, Liechtensteinului, Norvegiei și Elveției în calitate de observatori. De asemenea, regulamentul menționat prevede elaborarea unor dispoziții care prevăd, în special, natura participării, nivelul și modul de participare ale acestor țări la activitatea Biroului European de Sprijin pentru Azil.

               (2)

               La 27 ianuarie 2012, Consiliul a autorizat Comisia să deschidă negocierile privind un acord între Uniunea Europeană și Principatul Liechtenstein referitor la participarea acestuia la Biroul European de Sprijin pentru Azil (denumit în continuare „acordul”). Negocierile au fost încheiate cu succes prin parafarea acordului la 28 iunie 2013.

               (3)

               Acordul ar trebui să fie semnat.

               (4)

               În conformitate cu considerentul 21 din Regulamentul (UE) nr. 439/2010, Regatul Unit și Irlanda participă la regulamentul menționat și le revin obligații în temeiul acestuia. Prin urmare, acestea ar trebui să se conformeze articolului 49 alineatul (1) din Regulamentul (UE) nr. 439/2010 și să participe la prezenta decizie. Regatul Unit și Irlanda participă, așadar, la prezenta decizie.

               (5)

               În conformitate cu considerentul 22 din Regulamentul (UE) nr. 439/2010, Danemarca nu participă la adoptarea regulamentului menționat și nu îi revin obligații în temeiul acestuia. Danemarca nu participă, așadar, la prezenta decizie,

         ADOPTĂ PREZENTA DECIZIE:
   Articolul 1
   Prin prezenta decizie se autorizează semnarea, în numele Uniunii, a Acordului dintre Uniunea Europeană și Principatul Liechtenstein privind participarea acestuia la Biroul European de Sprijin pentru Azil, sub rezerva încheierii respectivului acord (2).
   Articolul 2
   Președintele Consiliului este autorizat să desemneze persoana sau persoanele împuternicite să semneze acordul în numele Uniunii.
   Articolul 3
   Prezenta decizie intră în vigoare la data adoptării.

      Adoptată la Bruxelles, 11 februarie 2014.

            Pentru Consiliu,

            Președintele

         E. VENIZELOS

      (1)  Regulamentul (UE) nr. 439/2010 al Parlamentului European și al Consiliului din 19 mai 2010 privind înființarea unui Birou European de Sprijin pentru Azil (JO L 132, 29.5.2010, p. 11).

      (2)  Textul acordului va fi publicat împreună cu decizia privind încheierea acestuia.


title: 2010/609/PESC: Decizia EUPOL RD Congo/1/2010 a Comitetului politic și de securitate din 8 octombrie 2010 privind numirea șefului Misiunii EUPOL RD Congo

text:
               9.10.2010

               RO

               Jurnalul Oficial al Uniunii Europene

               L 266/60

         DECIZIA EUPOL RD CONGO/1/2010 A COMITETULUI POLITIC ȘI DE SECURITATE
   din 8 octombrie 2010
   privind numirea șefului Misiunii EUPOL RD Congo
   (2010/609/PESC)
   COMITETUL POLITIC ȘI DE SECURITATE,
   având în vedere Tratatul privind Uniunea Europeană, în special articolul 38 al treilea paragraf,
   având în vedere Decizia 2010/576/PESC a Consiliului din 23 septembrie 2010 privind misiunea de poliție a Uniunii Europene organizată în cadrul reformei sectorului de securitate (RSS) și interfața sa cu justiția în Republica Democratică Congo (EUPOL RD Congo) (1), în special articolul 10 alineatul (1),
   întrucât:

               (1)

               În temeiul articolului 10 alineatul (1) din Decizia 2010/576/PESC, Comitetul politic și de securitate este autorizat, în conformitate cu articolul 38 din tratat, să adopte deciziile corespunzătoare în scopul exercitării controlului politic și a conducerii strategice a Misiunii EUPOL RD Congo, care includ în special decizia de numire a unui șef al misiunii.

               (2)

               Înaltul Reprezentant al Uniunii pentru afaceri externe și politica de securitate a propus numirea domnului comisar șef Jean-Paul RIKIR în calitate de șef al misiunii, cu efect de la 1 octombrie 2010,

         ADOPTĂ PREZENTA DECIZIE:
   Articolul 1
   Domnul comisar șef Jean-Paul RIKIR este numit în calitate de șef al misiunii de poliție a Uniunii Europene organizată în cadrul reformei sectorului de securitate (RSS) și interfața sa cu justiția în Republica Democratică Congo (EUPOL RD Congo), cu efect de la 1 octombrie 2010.
   Articolul 2
   Prezenta decizie intră în vigoare la data adoptării.
   Se aplică până la încheierea mandatului EUPOL RD Congo.

      Adoptată la Bruxelles, 8 octombrie 2010.

            Pentru Comitetul politic și de securitate

            Președintele

         W. STEVENS

      (1)  JO L 254, 29.9.2010, p. 33.


title: 2012/429/UE: Decizia Consiliului din 24 iulie 2012 privind încheierea Acordului între Uniunea Europeană și guvernul Federației Ruse privind comerțul cu părți și componente de autovehicule între Uniunea Europeană și Federația Rusă

text:
               26.7.2012

               RO

               Jurnalul Oficial al Uniunii Europene

               L 199/3

         DECIZIA CONSILIULUI
   din 24 iulie 2012
   privind încheierea Acordului între Uniunea Europeană și guvernul Federației Ruse privind comerțul cu părți și componente de autovehicule între Uniunea Europeană și Federația Rusă
   (2012/429/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 207 alineatul (4) primul paragraf, coroborat cu articolul 218 alineatul (6) litera (a),
   având în vedere propunerea Comisiei Europene,
   având în vedere aprobarea Parlamentului European,
   întrucât:

               (1)

               În conformitate cu Decizia 2012/106/UE a Consiliului (1), Acordul între Uniunea Europeană și guvernul Federației Ruse privind comerțul cu părți și componente de autovehicule între Uniunea Europeană și Federația Rusă („acordul”) a fost semnat la 16 decembrie 2011, sub rezerva încheierii sale.

               (2)

               Acordul ar trebui aprobat,

         ADOPTĂ PREZENTA DECIZIE:
   Articolul 1
   Prin prezenta decizie, se aprobă în numele Uniunii Acordul între Uniunea Europeană și guvernul Federației Ruse privind comerțul cu părți și componente de autovehicule între Uniunea Europeană și Federația Rusă (2).
   Articolul 2
   Președintele Consiliului desemnează persoana (persoanele) împuternicită (împuternicite) să procedeze, în numele Uniunii, la notificarea prevăzută la articolul 13 alineatul (2) din acord, pentru a exprima consimțământul Uniunii de a-și asuma obligații în temeiul acordului (3).
   Articolul 3
   Prezenta decizie intră în vigoare la data adoptării.

      Adoptată la Bruxelles, 24 iulie 2012.

            Pentru Consiliu

            Președintele

         A. D. MAVROYIANNIS

      (1)  JO L 57, 29.2.2012, p. 14.

      (2)  Acordul a fost publicat în JO L 57, 29.2.2012, p. 15, împreună cu decizia de semnare.

      (3)  Data intrării în vigoare a acordului se va publica în Jurnalul Oficial al Uniunii Europene de către Secretariatul General al Consiliului.


title: 2010/419/: Decizia Comisiei din 28 iulie 2010 de prelungire a autorizației de continuare a comercializării produselor care conțin, constau în sau sunt produse din porumb modificat genetic Bt11 (SYN-BTØ11-1), de autorizare a alimentelor și a ingredientelor alimentare care conțin sau constau în porumb dinte-de-cal Bt11 (SYN-BTØ11-1) în temeiul Regulamentului (CE) nr. 1829/2003 al Parlamentului European și al Consiliului și de abrogare a Deciziei 2004/657/CE [notificată cu numărul C(2010) 5129]  Text cu relevanță pentru SEE

text:
               29.7.2010

               RO

               Jurnalul Oficial al Uniunii Europene

               L 197/11

         DECIZIA COMISIEI
   din 28 iulie 2010
   de prelungire a autorizației de continuare a comercializării produselor care conțin, constau în sau sunt produse din porumb modificat genetic Bt11 (SYN-BTØ11-1), de autorizare a alimentelor și a ingredientelor alimentare care conțin sau constau în porumb dinte-de-cal Bt11 (SYN-BTØ11-1) în temeiul Regulamentului (CE) nr. 1829/2003 al Parlamentului European și al Consiliului și de abrogare a Deciziei 2004/657/CE
   [notificată cu numărul C(2010) 5129]
   (Numai textul în limba franceză este autentic)
   (Text cu relevanță pentru SEE)
   (2010/419/UE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1829/2003 al Parlamentului European și al Consiliului din 22 septembrie 2003 privind produsele alimentare și furajele modificate genetic (1), în special articolul 7 alineatul (3), articolul 11 alineatul (3), articolul 19 alineatul (3) și articolul 23 alineatul (3),
   întrucât:

               (1)

               La 17 aprilie 2007, Syngenta Seeds SAS, în numele Syngenta Crop Protection AG, a adresat Comisiei o cerere, în conformitate cu articolele 5, 11, 17 și 23 din Regulamentul (CE) nr. 1829/2003, de prelungire a autorizației de continuare a comercializării alimentelor și ingredientelor alimentare existente produse din porumb Bt11 (inclusiv aditivi alimentari), de prelungire a autorizației de continuare a comercializării furajelor existente care conțin, constau în sau sunt produse din porumb Bt11 (inclusiv aditivi furajeri și materii prime furajere) și a produselor, altele decât alimentele sau furajele, care conțin sau constau în porumb Bt11, cu excepția porumbului destinat cultivării („cererea”), care au fost notificate în prealabil în conformitate cu articolul 8 alineatul (1) literele (a) și (b) și cu articolul 20 alineatul (1) literele (a) și (b) din regulamentul respectiv. Cererea se referă și la prelungirea autorizației de introducere pe piață a alimentelor și a ingredientelor alimentare autorizate prin Decizia 2004/657/CE a Comisiei din 19 mai 2004 de autorizare a introducerii pe piață a porumbului dulce din porumb modificat genetic linia Bt11 ca aliment nou sau ingredient alimentar nou în conformitate cu Regulamentul (CE) nr. 258/97 al Parlamentului European și al Consiliului (2). În cererea sa, Syngenta Seeds SAS a cerut, de asemenea, autorizarea alimentelor și ingredientelor alimentare care conțin sau constau în porumb dinte-de-cal Bt11, care nu au fost niciodată autorizate în Uniune.

               (2)

               La 17 februarie 2009, Autoritatea Europeană pentru Siguranța Alimentară („EFSA”) a emis un aviz favorabil (3), în conformitate cu articolul 6 și articolul 18 din Regulamentul (CE) nr. 1829/2003, a concluzionat că informațiile noi furnizate în cerere și recenzia datelor din literatura de specialitate publicată după avizul științific anterior al EFSA referitor la porumbul Bt11 (4) nu aduc schimbări și a confirmat concluzia anterioară conform căreia porumbul Bt11 este la fel de sigur ca și omologul său nemodificat genetic, fiind puțin probabil ca acesta să cauzeze efecte adverse asupra sănătății umane și animale sau asupra mediului în contextul utilizărilor prevăzute, acest lucru fiind valabil și pentru produsele care fac obiectul cererii.

               (3)

               În avizul său, EFSA a luat în considerare toate întrebările și problemele specifice semnalate de statele membre în cadrul consultării autorităților naționale competente, astfel cum se prevede la articolul 6 alineatul (4) și la articolul 18 alineatul (4) din Regulamentul (CE) nr. 1829/2003.

               (4)

               În avizul său, EFSA a concluzionat, de asemenea, că planul de monitorizare a mediului, constând într-un plan general de supraveghere prezentat de solicitant, este în conformitate cu utilizarea prevăzută a produselor.

               (5)

               Având în vedere cele de mai sus, faptul că societatea Syngenta Crop Protection AG, Elveția, care a preluat Syngenta Seeds AG, destinatara Deciziei 2004/657/CE, este aceeași persoană juridică în numele căreia solicitantul a cerut prelungirea autorizației, că aceasta a confirmat că domeniul de aplicare a cererii sale include într-adevăr și cererea de autorizare a alimentelor și ingredientelor alimentare care conțin sau constau în porumb dinte-de-cal Bt11, precum și că intenționează să solicite prelungirea autorizației pentru produsele care fac obiectul Deciziei 2004/657/CE înainte de expirarea autorizației menționate în decizia respectivă, astfel încât să poată fi adoptată o singură decizie care să cuprindă aceste produse și care să între în vigoare la aceeași dată, ar trebui acordate prelungirea autorizației de continuare a comercializării produselor existente, prelungirea autorizației pentru alimentele și ingredientele alimentare care conțin, constau în sau sunt produse din porumb dulce Bt11 (porumb dulce proaspăt sau în conservă), precum și autorizația pentru alimentele și ingredientele alimentare care conțin sau constau în porumb dinte-de-cal Bt11. Prin urmare, Decizia 2004/657/CE ar trebui abrogată.

               (6)

               Ar trebui alocat un identificator unic fiecărui OMG, în conformitate cu dispozițiile Regulamentului (CE) nr. 65/2004 al Comisiei din 14 ianuarie 2004 de stabilire a unui sistem de elaborare și alocare a unor identificatori unici pentru organismele modificate genetic (5).

               (7)

               Pe baza avizului emis de EFSA, pentru alimentele, ingredientele alimentare și furajele care conțin, constau în sau sunt produse din porumb Bt11 nu sunt necesare alte cerințe specifice de etichetare decât cele prevăzute la articolul 13 alineatul (1) și la articolul 25 alineatul (2) din Regulamentul (CE) nr. 1829/2003. Cu toate acestea, pentru a asigura utilizarea produselor în limitele autorizației acordate prin prezenta decizie, etichetarea furajelor care conțin sau constau în OMG-uri și a altor produse decât cele alimentare și furajele, care conțin sau constau în OMG-uri pentru care se solicită prelungirea autorizației, trebuie completată cu o indicație clară care să specifice că este interzisă folosirea produselor în cauză pentru cultivare.

               (8)

               Titularul autorizației ar trebui să prezinte rapoarte anuale cu privire la punerea în aplicare și la rezultatele activităților stabilite în planul de monitorizare privind efectele asupra mediului. Rezultatele respective ar trebui să fie prezentate în conformitate cu Decizia 2009/770/CE a Comisiei din 13 octombrie 2009 de stabilire a formularelor standard de raportare pentru prezentarea rezultatelor monitorizării privind diseminarea deliberată în mediu a organismelor modificate genetic, ca produse sau componente ale produselor, în vederea introducerii pe piață, în temeiul Directivei 2001/18/CE a Parlamentului European și a Consiliului (6).

               (9)

               Avizul EFSA nu justifică impunerea unor condiții sau restricții specifice pentru introducerea pe piață și/sau a unor condiții sau restricții specifice pentru utilizare și manipulare, inclusiv a unor cerințe de monitorizare după introducerea pe piață pentru utilizarea alimentelor și furajelor sau a unor condiții specifice pentru protejarea anumitor ecosisteme/a mediului și/sau a anumitor zone geografice, astfel cum se prevede la articolul 6 alineatul (5) litera (e) și articolul 18 alineatul (5) litera (e) din Regulamentul (CE) nr. 1829/2003.

               (10)

               Toate informațiile relevante privind autorizarea sau prelungirea autorizării produselor trebuie introduse în registrul comunitar al produselor alimentare și al furajelor modificate genetic, în conformitate cu dispozițiile Regulamentului (CE) nr. 1829/2003.

               (11)

               Articolul 4 alineatul (6) din Regulamentul (CE) nr. 1830/2003 al Parlamentului European și al Consiliului din 22 septembrie 2003 privind trasabilitatea și etichetarea organismelor modificate genetic și trasabilitatea produselor destinate alimentației umane sau animale, produse din organisme modificate genetic, și de modificare a Directivei 2001/18/CE (7) stabilește cerințele de etichetare a produselor care conțin sau constau în OMG-uri.

               (12)

               Prezenta decizie se notifică prin Mecanismul internațional de schimb de informații în domeniul biosecurității părților semnatare ale Protocolului de la Cartagena privind biosecuritatea la Convenția privind diversitatea biologică, în conformitate cu articolul 9 alineatul (1) și articolul 15 alineatul (2) litera (c) din Regulamentul (CE) nr. 1946/2003 al Parlamentului European și al Consiliului din 15 iulie 2003 privind deplasările transfrontaliere de organisme modificate genetic (8).

               (13)

               Solicitantul a fost consultat cu privire la măsurile prevăzute în prezenta decizie.

               (14)

               Comitetul permanent pentru lanțul alimentar și sănătatea animală nu a emis un aviz în termenul stabilit de președinte.

               (15)

               La reuniunea sa din 29 iunie 2010, Consiliul nu a putut să ajungă, cu majoritate calificată, la o decizie în favoarea sau împotriva propunerii. Consiliul a indicat faptul că procedurile sale cu privire la acest dosar sunt finalizate. În consecință, Comisia urmează să adopte măsurile,

         ADOPTĂ PREZENTA DECIZIE:
   Articolul 1
   Organism modificat genetic și identificator unic
   În conformitate cu Regulamentul (CE) nr. 65/2004, identificatorul unic SYN-BTØ11-1 este alocat porumbului modificat genetic Bt11 (Zea mays L.), astfel cum se specifică la litera (b) din anexa la prezenta decizie.
   Articolul 2
   Autorizare
   Următoarele produse sunt autorizate în sensul articolului 4 alineatul (2) și al articolului 16 alineatul (2) din Regulamentul (CE) nr. 1829/2003, în conformitate cu condițiile stabilite în prezenta decizie:

               (a)

               alimente și ingrediente alimentare care conțin, constau în sau sunt produse din porumb SYN-BTØ11-1;

               (b)

               furaje care conțin, constau în sau sunt produse din porumb SYN-BTØ11-1;

               (c)

               produse, altele decât alimentele și furajele, care conțin sau constau în porumb SYN-BTØ11-1, pentru aceleași utilizări ca orice alt soi de porumb, cu excepția cultivării.

         Articolul 3
   Etichetare
   (1)   În sensul cerințelor de etichetare stabilite la articolul 13 alineatul (1) și articolul 25 alineatul (2) din Regulamentul (CE) nr. 1829/2003, precum și la articolul 4 alineatul (6) din Regulamentul (CE) nr. 1830/2003, „denumirea organismului” este „porumb”.
   (2)   Mențiunea „nu este destinat cultivării” trebuie să figureze pe eticheta și în documentele însoțitoare ale produselor care conțin sau constau în porumb SYN-BTØ11-1, menționate la articolul 2 literele (b) și (c).
   Articolul 4
   Monitorizarea efectelor asupra mediului
   (1)   Titularul autorizației se asigură că planul de monitorizare a efectelor asupra mediului există și este pus în aplicare, astfel cum este stabilit la litera (h) din anexă.
   (2)   Titularul autorizației prezintă Comisiei rapoarte anuale cu privire la punerea în aplicare și rezultatele activităților stabilite în planul de monitorizare, în conformitate cu Decizia 2009/770/CE.
   Articolul 5
   Registrul comunitar
   Informațiile din anexa la prezenta decizie se introduc în registrul comunitar al produselor alimentare și furajelor modificate genetic, în conformitate cu dispozițiile articolului 28 din Regulamentul (CE) nr. 1829/2003.
   Articolul 6
   Titularul autorizației
   Titularul autorizației este Syngenta Seeds SAS, Franța, reprezentând Syngenta Crop Protection AG, Elveția.
   Articolul 7
   Valabilitate
   Prezenta decizie se aplică pentru o perioadă de zece ani de la data notificării sale.
   Articolul 8
   Abrogare
   Decizia 2004/657/CE se abrogă.
   Articolul 9
   Destinatar
   Prezenta decizie se adresează Syngenta Seeds SAS (12, Chemin de l’Hobit, BP 27, 31790 Saint-Sauveur, Franța), reprezentând Syngenta Crop Protection AG, Elveția.

      Adoptată la Bruxelles, 28 iulie 2010.

            Pentru Comisie

         John DALLI

            Membru al Comisiei

      (1)  JO L 268, 18.10.2003, p. 1.

      (2)  JO L 300, 25.9.2004, p. 48.

      (3)  http://registerofquestions.efsa.europa.eu/roqFrontend/questionLoader?question = EFSA-Q-2007-146

      (4)  Avizul EFSA publicat la 19 mai 2005, privind introducerea pe piață a Bt11 pentru cultivare, furaje și prelucrare industrială – http://registerofquestions.efsa.europa.eu/roqFrontend/questionLoader?question = EFSA-Q-2004-012

      (5)  JO L 10, 16.1.2004, p. 5.

      (6)  JO L 275, 21.10.2009, p. 9.

      (7)  JO L 268, 18.10.2003, p. 24.

      (8)  JO L 287, 5.11.2003, p. 1.

      ANEXĂ
      (a)   Solicitantul și titularul autorizației:

                  Denumire

                  :

                  Syngenta Seeds SAS

                  Adresă

                  :

                  12, Chemin de l’Hobit, BP 27, 31790 Saint-Sauveur, Franța

            În numele Syngenta Crop Protection AG, Schwarzwaldallee 215, 4058 Basel, Elveția
      (b)   Denumirea și specificarea produselor:

                  1.

                  Alimente și ingrediente alimentare care conțin, constau în sau sunt produse din porumb SYN-BTØ11-1.

                  2.

                  Furaje care conțin, constau în sau sunt produse din porumb SYN-BTØ11-1.

                  3.

                  Produse, altele decât alimentele și furajele, care conțin sau constau în porumb SYN-BTØ11-1, pentru aceleași utilizări ca orice alt soi de porumb, cu excepția cultivării.

            Porumbul modificat genetic SYN-BTØ11-1, astfel cum este descris în cerere, exprimă proteina Cry1Ab, care conferă protecție împotriva anumitor lepidoptere dăunătoare, precum și proteina PAT, care conferă toleranță la erbicidul glufosinat de amoniu.
      (c)   Etichetare:

                  1.

                  În sensul cerințelor de etichetare specifice stabilite la articolul 13 alineatul (1) și articolul 25 alineatul (2) din Regulamentul (CE) nr. 1829/2003, precum și la articolul 4 alineatul (6) din Regulamentul (CE) nr. 1830/2003, „denumirea organismului” este „porumb”.

                  2.

                  Mențiunea „nu este destinat cultivării” trebuie să figureze pe eticheta și în documentele însoțitoare ale produselor care conțin sau constau în porumb SYN-BTØ11-1, menționate la articolul 2 literele (b) și (c).

            (d)   Metoda de detecție:

                  —

                  Metoda bazată pe PCR în timp real și specifică evenimentului, pentru cuantificarea porumbului SYN-BTØ11-1

                  —

                  Validată de către laboratorul comunitar de referință, înființat în temeiul Regulamentului (CE) nr. 1829/2003, publicată la adresa http://gmo-crl.jrc.ec.europa.eu/statusofdoss.htm

                  —

                  Material de referință: ERM®-BF412 disponibil prin intermediul Centrului Comun de Cercetare (CCC) al Comisiei Europene, Institutul pentru Materiale de Referință și Măsurători (IRMM), la adresa https://irmm.jrc.ec.europa.eu/rmcatalogue

            (e)   Identificator unic:

      SYN-BTØ11-1
      (f)   Informații necesare în conformitate cu anexa II la Protocolul de la Cartagena privind biosecuritatea la Convenția privind diversitatea biologică:

      Mecanismul internațional de schimb de informații în domeniul biosecurității, înregistrare ID: a se vedea [a se completa după notificare]
      (g)   Condiții sau restricții privind introducerea pe piață, utilizarea sau manipularea produselor:

      Nu sunt necesare.
      (h)   Planul de monitorizare:

      Plan de monitorizare a efectelor asupra mediului în conformitate cu anexa VII la Directiva 2001/18/CE
      [Link: plan publicat pe internet]
      (i)   Cerințe de monitorizare după introducerea pe piață a utilizării alimentelor destinate consumului uman:

      Nu sunt necesare.
      Notă: linkurile către documentele aferente pot necesita modificări ulterioare. Modificările respective vor fi puse la dispoziția publicului prin actualizarea registrului comunitar al produselor alimentare și al furajelor modificate genetic.


title: 2007/532/CE: Decizia Consiliului din 23 iulie 2007 privind încheierea Acordului sub forma unui schimb de scrisori cu privire la aplicarea provizorie a Protocolului de stabilire a posibilităților de pescuit și a contribuției financiare prevăzute în Acordul dintre Republica Democratică São Tomé și Príncipe și Comunitatea Europeană, pentru perioada 1 iunie 2006 - 31 mai 2010

text:
               7.8.2007

               RO

               Jurnalul Oficial al Uniunii Europene

               L 205/59

         DECIZIA CONSILIULUI
   din 23 iulie 2007
   privind încheierea Acordului sub forma unui schimb de scrisori cu privire la aplicarea provizorie a Protocolului de stabilire a posibilităţilor de pescuit şi a contribuţiei financiare prevăzute în Acordul dintre Republica Democratică São Tomé şi Príncipe şi Comunitatea Europeană, pentru perioada 1 iunie 2006-31 mai 2010
   (2007/532/CE)
   CONSILIUL UNIUNII EUROPENE,
   având în vedere Tratatul de instituire a Comunităţii Europene, în special articolul 300 alineatul (2), coroborat cu articolul 37,
   având în vedere propunerea Comisiei,
   întrucât:

               (1)

               Comunitatea şi Republica Democratică São Tomé şi Príncipe au negociat şi parafat un acord de parteneriat în sectorul pescuitului care oferă navelor Comunităţii posibilitatea de a pescui în apele asupra cărora Republica São Tomé şi Príncipe are suveranitate sau jurisdicţie.

               (2)

               Este necesar să se asigure continuarea activităţilor de pescuit între data expirării protocolului precedent de stabilire a posibilităţilor de pescuit în largul São Tomé şi Príncipe şi data intrării în vigoare a noului protocol de stabilire a posibilităţilor de pescuit şi a contribuţiei financiare prevăzute de către sus-numitul acord de parteneriat.

               (3)

               În acest scop, Comunitatea şi Republica Democratică São Tomé şi Príncipe au parafat un acord sub forma unui schimb de scrisori cu privire la aplicarea provizorie a noului protocol.

               (4)

               Este în interesul Comunităţii să aprobe acordul sub forma unui schimb de scrisori menţionat anterior.

               (5)

               Este important să se precizeze metoda de repartizare a posibilităţilor de pescuit între statele membre,

         DECIDE:
   Articolul 1
   Se aprobă, în numele Comunităţii, Acordul sub forma unui schimb de scrisori cu privire la aplicarea provizorie a Protocolului de stabilire a posibilităţilor de pescuit şi a contribuţiei financiare prevăzute în Acordul dintre Republica Democratică São Tomé şi Príncipe şi Comunitatea Europeană, pentru perioada 1 iunie 2006-31 mai 2010.
   Textul acordului sub forma unui schimb de scrisori este anexat la prezenta decizie.
   Articolul 2
   Acordul se aplică în mod provizoriu începând cu 1 iunie 2006.
   Articolul 3
   Posibilităţile de pescuit stabilite prin protocolul la Acordul de parteneriat în sectorul pescuitului sunt alocate statelor membre conform metodei următoare:

               Categoria de pescuit

               Tipul navei

               Statul membru

               Licenţe sau cote

               Pescuitul de ton

               Toniere frigorifice cu plasă-pungă

               Spania

               13

               Franţa

               12

               Pescuitul de ton

               Nave de pescuit cu paragate plutitoare

               Spania

               13

               Portugalia

               5

         În cazul în care cererile de licenţă din partea acestor state membre nu acoperă toate posibilităţile de pescuit stabilite prin protocolul la acordul de parteneriat în sectorul pescuitului, Comisia poate să ia în considerare cererile de licenţă ale oricărui alt stat membru.
   Articolul 4
   Statele membre ale căror nave pescuiesc în temeiul prezentului acord sub forma unui schimb de scrisori informează Comisia cu privire la cantităţile fiecărei capturi din zona de pescuit a statului São Tomé şi Príncipe, în conformitate cu normele prevăzute în Regulamentul (CE) nr. 500/2001 al Comisiei din 14 martie 2001 de stabilire a normelor de aplicare a Regulamentului (CEE) nr. 2847/93 al Consiliului în ceea ce privește controlul capturilor realizate de navele de pescuit comunitare în apele unei țări terțe și în marea liberă (1).
   Articolul 5
   Preşedintele Consiliului este autorizat să desemneze persoanele împuternicite să semneze acordul sub forma unui schimb de scrisori, prin care Comunitatea își asumă obligații.

      Adoptată la Bruxelles, 23 iulie 2007.

            Pentru Consiliu

            Preşedintele

         L. AMADO

      (1)  JO L 73, 15.3.2001, p. 8.
   ACORD
   sub forma unui schimb de scrisori privind aplicarea provizorie a protocolului de stabilire a posibilităţilor de pescuit şi a contribuţiei financiare prevăzute de acordul dintre Republica Democratică São Tomé şi Príncipe şi Comunitatea Europeană, pentru perioada 1 iunie 2006-31 mai 2010
   Stimate domn,
   Cu referire la protocolul parafat joi, 25 mai 2006, prin care se stabilesc posibilităţile de pescuit şi contribuţia financiară pentru perioada 1 iunie 2006-31 mai 2010, avem onoarea să vă informăm că Republica Democratică São Tomé şi Príncipe este pregătită să pună în aplicare, în mod provizoriu, acest protocol începând cu data de 1 iunie 2006, până la intrarea sa în vigoare în conformitate cu articolul 12, în condiţiile în care Comunitatea Europeană este dispusă să facă acelaşi lucru.
   Este de la sine înţeles că, în acest caz, plata primei tranşe a compensaţiei financiare, stabilită prin articolul 2 din protocol, trebuie să fie efectuată până la data de 15 mai 2007.
   Vă rămânem recunoscători dacă ne-aţi putea confirma acordul Comunităţii Europene privind acestă aplicare provizorie.
   Vă rugăm să acceptați, stimate domn, expresia înaltei noastre consideraţii.

         Pentru Guvernul Republicii Democratice São Tomé şi Príncipe

   Stimate domn,
   Avem onoarea de a confirma primirea, cu data de astăzi, a scrisorii dumneavoastră, având următorul conţinut:

      „Cu referire la protocolul parafat joi, 25 mai 2006, prin care se stabilesc posibilităţile de pescuit şi contribuţia financiară pentru perioada 1 iunie 2006-31 mai 2010, avem onoarea să vă informăm că Republica Democratică São Tomé şi Príncipe este pregătită să pună în aplicare, în mod provizoriu, acest protocol începând cu data de 1 iunie 2006, până la intrarea sa în vigoare în conformitate cu articolul 12, în condiţiile în care Comunitatea Europeană este dispusă să facă acelaşi lucru.
      Este de la sine înţeles că, în acest caz, plata primei tranşe a compensaţiei financiare, stabilită prin articolul 2 din protocol, trebuie să fie efectuată până la data de 15 mai 2007.”

   Avem onoarea de a vă confirma acordul Comunităţii Europene privind această aplicare provizorie.
   Vă rugăm să acceptaţi, stimate domn, expresia înaltei noastre consideraţii.

         În numele Consiliului Uniunii Europene


title: 2012/648/UE: Decizia Consiliului din 16 octombrie 2012 de numire a unui membru belgian și a unui supleant belgian în cadrul Comitetului Regiunilor

text:
               18.10.2012

               RO

               Jurnalul Oficial al Uniunii Europene

               L 287/12

         DECIZIA CONSILIULUI
   din 16 octombrie 2012
   de numire a unui membru belgian și a unui supleant belgian în cadrul Comitetului Regiunilor
   (2012/648/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 305,
   având în vedere propunerea guvernului belgian,
   întrucât:

               (1)

               La 22 decembrie 2009 și la 18 ianuarie 2010, Consiliul a adoptat Deciziile 2009/1014/UE (1) și 2010/29/UE (2) de numire a membrilor și a supleanților în cadrul Comitetului Regiunilor pentru perioada cuprinsă între 26 ianuarie 2010 și 25 ianuarie 2015.

               (2)

               Un loc de membru în cadrul Comitetului Regiunilor a devenit vacant ca urmare a încheierii mandatului domnului Paul FICHEROULLE.

               (3)

               Un loc de supleant va deveni vacant ca urmare a numirii domnului Marc HENDRICKX în calitate de membru în cadrul Comitetului Regiunilor,

         ADOPTĂ PREZENTA DECIZIE:
   Articolul 1
   Se numesc în cadrul Comitetului Regiunilor pentru durata rămasă a mandatului, respectiv până la 25 ianuarie 2015:

               (a)

               în calitate de membru:

                           —

                           domnul Marc HENDRICKX, Vlaams Volksvertegenwoordiger

                     și

               (b)

               în calitate de supleant:

                           —

                           domnul Karim VAN OVERMEIRE, Vlaams Volksvertegenwoordiger.

         Articolul 2
   Prezenta decizie intră în vigoare la data adoptării.

      Adoptată la Luxemburg, 16 octombrie 2012.

            Pentru Consiliu

            Președintele

         A. D. MAVROYIANNIS

      (1)  JO L 348, 29.12.2009, p. 22.

      (2)  JO L 12, 19.1.2010, p. 11.


title: Decizia Consiliului din 21 octombrie 2010 privind poziția care urmează să fie adoptată de Uniunea Europeană în cadrul Consiliului de asociere instituit prin Acordul euro-mediteraneean de instituire a unei asocieri între Comunitatea Europeană și statele sale membre, pe de o parte, și Republica Algeriană Democratică și Populară, pe de altă parte, privind adoptarea dispozițiilor referitoare la coordonarea sistemelor de securitate socială

text:
               23.11.2010

               RO

               Jurnalul Oficial al Uniunii Europene

               L 306/14

         DECIZIA CONSILIULUI
   din 21 octombrie 2010
   privind poziția care urmează să fie adoptată de Uniunea Europeană în cadrul Consiliului de asociere instituit prin Acordul euro-mediteraneean de instituire a unei asocieri între Comunitatea Europeană și statele sale membre, pe de o parte, și Republica Algeriană Democratică și Populară, pe de altă parte, privind adoptarea dispozițiilor referitoare la coordonarea sistemelor de securitate socială
   (2010/699/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 79 alineatul (2) litera (b), coroborat cu articolul 218 alineatul (9),
   având în vedere propunerea Comisiei Europene,
   întrucât:

               (1)

               În conformitate cu articolul 70 din Acordul euro-mediteraneean de instituire a unei asocieri între Comunitatea Europeană și statele sale membre, pe de o parte, și Republica Algeriană Democratică și Populară, pe de altă parte (1) („acordul”), Consiliul de asociere adoptă dispoziții privind punerea în aplicare a principiilor referitoare la coordonarea sistemelor de securitate socială prezentate la articolul 68 din acord, înainte de sfârșitul primului an următor intrării în vigoare a acestuia.

               (2)

               În conformitate cu articolele 1 și 2 din Protocolul (nr. 22) privind poziția Danemarcei, anexat la Tratatul privind Uniunea Europeană și la Tratatul privind funcționarea Uniunii Europene, Danemarca nu participă la adoptarea prezentei decizii, nu îi revine nicio obligație în temeiul acesteia și nu face obiectul aplicării sale.

               (3)

               În conformitate cu articolele 1 și 2 din Protocolul (nr. 21) privind poziția Regatului Unit și a Irlandei cu privire la spațiul de libertate, securitate și justiție, anexat la Tratatul privind Uniunea Europeană și la Tratatul privind funcționarea Uniunii Europene, fără a aduce atingere articolului 4 din protocolul menționat, respectivele state membre nu participă la adoptarea prezentei decizii, nu le revine nicio obligație în temeiul acesteia și nu fac obiectul aplicării sale,

         ADOPTĂ PREZENTA DECIZIE:
   Articolul 1
   Poziția care urmează să fie adoptată de Uniunea Europeană în cadrul Consiliului de asociere instituit prin Acordul euro-mediteraneean de instituire a unei asocieri între Comunitatea Europeană și statele membre ale acesteia, pe de o parte, și Republica Algeriană Democratică și Populară, pe de altă parte, privind punerea în aplicare a articolului 70 din acord se bazează pe proiectul de decizie a Consiliului de asociere, atașat la prezenta decizie.
   Articolul 2
   Prezenta decizie intră în vigoare la data adoptării.

      Adoptată la Luxemburg, 21 octombrie 2010.

            Pentru Consiliu

            Președintele

         J. MILQUET

      (1)  JO L 265, 10.10.2005, p. 2.
    ---documentbreak---

               23.11.2010

               RO

               Jurnalul Oficial al Uniunii Europene

               L 306/15

         Proiect
   DECIZIA NR. …/… A CONSILIULUI DE ASOCIERE
   instituit prin Acordul euro-mediteranean de instituire a unei asocieri între Comunitatea Europeană și statele membre ale acesteia, pe de o parte, și Republica Algeriană Democratică și Populară, pe de altă parte,
   din …
   privind dispozițiile referitoare la coordonarea sistemelor de securitate socială incluse în Acordul euro-mediteranean
   CONSILIUL DE ASOCIERE,
   având în vedere Acordul euro-mediteranean de instituire a unei asocieri între Comunitatea Europeană și statele membre ale acesteia, pe de o parte, și Republica Algeriană Democratică și Populară, pe de altă parte (1), în special articolul 70,
   întrucât:

               (1)

               La articolele 68-71 din Acordul euro-mediteranean de instituire a unei asocieri între Comunitatea Europeană și statele sale membre, pe de o parte, și Republica Algeriană Democratică și Populară, pe de altă parte („acordul”), se prevede coordonarea sistemelor de securitate socială din Algeria și din statele membre. La articolul 68 sunt prevăzute principiile unei astfel de coordonări.

               (2)

               În conformitate cu articolul 70 din acord, Consiliul de asociere adoptă o decizie în scopul punerii în aplicare a principiilor prevăzute la articolul 68 înainte de sfârșitul primului an următor intrării în vigoare a acordului.

               (3)

               În ceea ce privește aplicarea principiului nediscriminării, prezenta decizie nu ar trebui să acorde niciun fel de alte drepturi suplimentare în temeiul anumitor fapte și evenimente desfășurate pe teritoriul celeilalte părți contractante, atunci când astfel de fapte și evenimente nu sunt luate în considerare în temeiul legislației primei părți contractante, cu excepția dreptului de a exporta anumite prestații.

               (4)

               În aplicarea prezentei decizii, dreptul lucrătorilor algerieni la prestații familiale ar trebui să se supună condiției ca membrii familiilor acestora să fie rezidenți în mod legal împreună cu lucrătorii în cauză, în statul membru în care lucrătorii sunt angajați. Prezenta decizie nu ar trebui să prevadă niciun drept la prestații familiale pentru membrii familiilor acestora rezidenți într-un alt stat, de exemplu Algeria.

               (5)

               Regulamentul (CE) nr. 859/2003 al Consiliului (2) extinde deja dispozițiile Regulamentului (CEE) nr. 1408/71 și ale Regulamentului (CEE) nr. 574/72 la resortisanții din țări terțe care nu se află deja sub incidența dispozițiilor respective, exclusiv pentru motive de cetățenie. Regulamentul (CE) nr. 859/2003 prevede deja principiul cumulării perioadelor de asigurare realizate de lucrătorii algerieni în diferite state membre, cu privire la dreptul la anumite prestații, prevăzute la articolul 68 alineatul (2) din acord.

               (6)

               Pentru a se facilita aplicarea regulilor de coordonare, ar putea fi necesar să se prevadă dispoziții speciale care să corespundă caracteristicilor proprii legislației Algeriei.

               (7)

               În vederea asigurării unei bune funcționări a coordonării sistemelor de securitate socială din statele membre și din Algeria, este necesar să se prevadă dispoziții specifice privind cooperarea dintre statele membre și Algeria, precum și dintre persoana în cauză și instituția din statul competent.

               (8)

               Pentru a proteja persoanele aflate sub incidența prezentei decizii și pentru a garanta faptul că acestea nu pierd drepturi ca rezultat al intrării în vigoare a deciziei, ar trebui să se adopte dispoziții tranzitorii,

         ADOPTĂ PREZENTA DECIZIE:
   PARTEA I

      DISPOZIȚII GENERALE

   Articolul 1
   Definiții
   (1)   În sensul prezentei decizii:

               (a)

               „acord” înseamnă Acordul euro-mediteranean de instituire a unei asocieri între Comunitatea Europeană și statele sale membre, pe de o parte, și Republica Algeriană Democratică și Populară, pe de altă parte;

               (b)

               „regulament” înseamnă Regulamentul (CE) nr. 883/2004 al Parlamentului European și al Consiliului din 29 aprilie 2004 privind coordonarea sistemelor de securitate socială, astfel cum sunt aplicabile în statele membre ale Uniunii Europene (3);

               (c)

               „regulament de punere în aplicare” înseamnă Regulamentul (CE) nr. 987/2009 al Parlamentului European și al Consiliului din 16 septembrie 2009 de stabilire a procedurii de punere în aplicare a Regulamentului (CE) nr. 883/2004 privind coordonarea sistemelor de securitate socială (4);

               (d)

               „stat membru” înseamnă un stat membru al Uniunii Europene;

               (e)

               „lucrător” înseamnă:

                           (i)

                           în sensul legislației unui stat membru, o persoană care desfășoară o activitate salariată în sensul articolului 1 litera (a) din regulament;

                           (ii)

                           în sensul legislației Algeriei, o persoană care desfășoară o activitate salariată în sensul legislației respective;

               (f)

               „membru de familie” înseamnă:

                           (i)

                           în sensul legislației unui stat membru, un membru de familie în sensul articolului 1 litera (i) din regulament;

                           (ii)

                           în sensul legislației Algeriei, un membru de familie în conformitate cu respectiva legislație;

               (g)

               „legislație” înseamnă:

                           (i)

                           în ceea ce privește statele membre, legislația în sensul articolului 1 litera (l) din regulament;

                           (ii)

                           în ceea ce privește Algeria, legislația relevantă aplicabilă în Algeria;

               (h)

               „prestații” înseamnă:

                           (i)

                           în ceea ce privește statele membre, prestațiile în sensul articolului 3 din regulament;

                           (ii)

                           în ceea ce privește Algeria, prestațiile aferente aplicabile în Algeria;

               (i)

               „prestații exportabile” înseamnă:

                           (i)

                           în ceea ce privește statele membre:

                                       —

                                       pensiile pentru bătrânețe;

                                       —

                                       pensiile de urmaș;

                                       —

                                       pensii în cazul unor accidente de muncă și boli profesionale;

                                       —

                                       pensiile de invaliditate legate de accidente de muncă și boli profesionale,

                                 în sensul regulamentului, cu excepția prestațiilor speciale necontributive în bani, enumerate în anexa X la regulament;

                           (ii)

                           în ceea ce privește Algeria, prestațiile aferente prevăzute de legislația algeriană, cu excepția prestațiilor speciale necontributive în bani, prevăzute în anexa I la prezenta decizie.

         (2)   Ceilalți termeni folosiți în prezenta decizie au sensul care le este atribuit:

               (a)

               în ceea ce privește statele membre, prin regulament și prin regulamentul de punere în aplicare;

               (b)

               în ceea ce privește Algeria, prin legislația relevantă aplicabilă în Algeria.

         Articolul 2
   Domeniul de aplicare personal
   Prezenta decizie se aplică:

               (a)

               lucrătorilor care sunt resortisanți algerieni și care sunt sau au fost angajați în mod legal pe teritoriul unui stat membru și care se află ori s-au aflat sub incidența legislației unuia sau mai multor state membre, precum și urmașilor acestora;

               (b)

               membrilor familiilor lucrătorilor menționați la litera (a), cu condiția ca membrii de familie respectivi să fie sau să fi fost rezidenți în mod legal împreună cu lucrătorul în cauză pe durata în care lucrătorul a fost angajat într-un stat membru;

               (c)

               lucrătorilor care sunt resortisanți ai unui stat membru și care sunt sau au fost angajați în mod legal pe teritoriul Algeriei și care se află ori s-au aflat sub incidența legislației Algeriei, precum și urmașilor acestora; precum și

               (d)

               membrilor familiilor lucrătorilor menționați la litera (c), cu condiția ca membrii de familie respectivi să fie sau să fi fost rezidenți în mod legal împreună cu lucrătorul în cauză pe durata în care lucrătorul a fost angajat în Algeria.

         Articolul 3
   Egalitatea de tratament
   (1)   Lucrătorii care sunt resortisanți algerieni și care sunt angajați în mod legal într-un stat membru, precum și oricare membru al familiilor acestora care este rezident în mod legal împreună cu aceștia beneficiază, în ceea ce privește prestațiile în sensul articolului 1 alineatul (1) litera (h), de un tratament lipsit de orice discriminare bazată pe cetățenie în raport cu resortisanții statelor membre în care acești lucrători sunt angajați.
   (2)   Lucrătorii care sunt resortisanți ai unui stat membru și care sunt angajați în mod legal în Algeria, precum și oricare membru al familiilor acestora care este rezident în mod legal împreună cu aceștia beneficiază, în ceea ce privește prestațiile în sensul articolului 1 alineatul (1) litera (h), de un tratament lipsit de orice discriminare bazată pe cetățenie în raport cu resortisanții algerieni.
   PARTEA II

      RELAȚII ÎNTRE STATELE MEMBRE ȘI ALGERIA

   Articolul 4
   Eliminarea clauzelor de reședință
   (1)   Prestațiile exportabile în sensul articolului 1 alineatul (1) litera (i) la care au dreptul persoanele menționate la articolul 2 literele (a) și (c) nu fac obiectul niciunei reduceri, modificări, suspendări, retrageri sau confiscări pe baza faptului că beneficiarul își are reședința:

               (i)

               pe teritoriul Algeriei, în ceea ce privește o prestație în temeiul legislației unui stat membru; sau

               (ii)

               pe teritoriul unui stat membru, în ceea ce privește o prestație în temeiul legislației Algeriei.

         (2)   Membrii familiei unui lucrător, astfel cum sunt menționați la articolul 2 litera (b), au dreptul la prestații exportabile în sensul articolului 1 alineatul (1) litera (i) în același mod ca și membrii familiei unui lucrător care este resortisant al statului membru în cauză atunci când membrii de familie respectivi își au reședința pe teritoriul Algeriei.
   (3)   Membrii familiei unui lucrător, astfel cum sunt menționați la articolul 2 litera (d), au dreptul la prestații exportabile în sensul articolului 1 alineatul (1) litera (i) în același mod ca și membrii familiei unui lucrător care este resortisant algerian atunci când membrii de familie respectivi își au reședința pe teritoriul unui stat membru.
   PARTEA III

      DISPOZIȚII DIVERSE

   Articolul 5
   Cooperare
   (1)   Statele membre și Algeria își transmit reciproc toate informațiile referitoare la modificările care survin în legislația acestora și care ar putea afecta punerea în aplicare a prezentei decizii.
   (2)   În sensul prezentei decizii, autoritățile și instituțiile din statele membre și din Algeria își oferă reciproc bunele oficii și acționează ca și cum ar fi vorba despre punerea în aplicare a propriei legislații. Asistența administrativă acordată de autoritățile și instituțiile menționate este, în principiu, gratuită. Cu toate acestea, autoritățile competente din statele membre și din Algeria pot conveni asupra rambursării anumitor cheltuieli.
   (3)   În sensul prezentei decizii, statele membre și Algeria pot comunica direct între ele, precum și cu persoanele în cauză sau cu mandatarii acestora.
   (4)   Instituțiilor și persoanelor aflate sub incidența prezentei decizii le revine obligația de a se informa reciproc și de a coopera în scopul de a asigura punerea în aplicare corectă a prezentei decizii.
   (5)   Persoanele respective trebuie să informeze, în cel mai scurt termen, instituțiile din statul membru competent sau din Algeria, în cazul în care aceasta din urmă este statul competent, precum și pe cele ale statului membru de reședință sau ale Algeriei, în cazul în care aceasta din urmă este statul de reședință, cu privire la orice modificare a situației lor personale sau familiale, care afectează drepturile la prestații în temeiul prezentei decizii.
   (6)   Nerespectarea obligației de informare prevăzută la alineatul (5) poate atrage după sine aplicarea unor măsuri proporționale în conformitate cu dreptul intern. Cu toate acestea, măsurile respective trebuie să fie echivalente cu cele aplicabile în situații similare în temeiul dreptului intern și, în practică, să nu facă imposibilă sau deosebit de dificilă exercitarea drepturilor conferite solicitanților de prezenta decizie.
   (7)   Statele membre și Algeria pot introduce dispoziții de drept intern prin care să se stabilească condițiile de verificare a dreptului la prestații pentru a ține seama de faptul că beneficiarii au locul de ședere sau de reședință în afara teritoriului statului unde se află instituția debitoare. Aceste dispoziții vor fi proporționale, nu vor face obiectul niciunei discriminări pe bază de naționalitate și vor respecta principiile prezentei decizii. Consiliul de asociere este informat cu privire la aceste dispoziții.
   Articolul 6
   Verificări administrative și examene medicale
   (1)   Prezentul articol se aplică persoanelor menționate la articolul 2 și care beneficiază de prestații exportabile menționate la articolul 1 alineatul (1) litera (i), precum și instituțiilor care sunt responsabile de punerea în aplicare a prezentei decizii.
   (2)   În cazul în care un beneficiar sau un solicitant de prestații sau un membru al familiei acestuia efectuează un sejur sau își are reședința pe teritoriul unui stat membru, iar instituția debitoare se află în Algeria, sau în cazul în care un beneficiar sau un solicitant de prestații sau un membru de al familiei al acestuia efectuează un sejur sau își are reședința în Algeria, iar instituția debitoare se află într-un stat membru, examenul medical se efectuează, la cererea acelei instituții, de către instituția din locul de ședere sau de reședință al beneficiarului, în conformitate cu procedurile prevăzute de legislația aplicată de instituția respectivă.
   Instituția debitoare informează instituția din locul de ședere sau de reședință cu privire la orice cerințe speciale, după caz, care trebuie respectate și cu privire la punctele care trebuie acoperite în cadrul controlului medical.
   Instituția din locul de ședere sau din locul de reședință transmite un raport instituției debitoare care a solicitat examenul medical.
   Instituția debitoare își rezervă dreptul de a dispune examinarea beneficiarului de către un medic ales de aceasta, fie pe teritoriul unde beneficiarul sau solicitantul de prestații își are locul de ședere sau de reședință, fie în țara unde se află instituția debitoare. Cu toate acestea, beneficiarului poate să i se ceară deplasarea în statul instituției debitoare numai dacă acesta este în măsură să întreprindă călătoria evitând orice risc pentru sănătatea sa și dacă instituția debitoare își asumă costul călătoriei și al cazării.
   (3)   În cazul în care un beneficiar sau un solicitant de prestații sau un membru al familiei acestuia își are locul de ședere sau reședința pe teritoriul unui stat membru, iar instituția debitoare se află în Algeria, sau în cazul în care un beneficiar sau un solicitant de prestații sau un membru al familiei acestuia își are locul de ședere sau reședința în Algeria, iar instituția debitoare se află într-un stat membru, verificarea administrativă este efectuată, la cererea instituției debitoare, de către instituția din locul de ședere sau de reședință al beneficiarului.
   Instituția de la locul de ședere sau de la locul de reședință transmite un raport instituției debitoare care a solicitat verificarea administrativă.
   Instituția debitoare își rezervă dreptul de a dispune examinarea situației beneficiarului de către un profesionist ales de aceasta. Cu toate acestea, beneficiarului poate să i se ceară deplasarea în statul instituției debitoare numai dacă acesta este în măsură să întreprindă călătoria evitând orice risc pentru sănătatea sa și dacă instituția debitoare își asumă costul călătoriei și al cazării.
   (4)   Unul sau mai multe state membre și Algeria pot să convină asupra altor dispoziții administrative, sub rezerva informării Consiliului de asociere cu privire la aceasta.
   (5)   Prin derogare de la principiul asistenței administrative reciproce gratuite prevăzut la articolul 5 alineatul (2) din prezenta decizie, suma efectivă a cheltuielilor privind verificările menționate la alineatele (2)-(3) din prezentul articol se rambursează instituției care a fost însărcinată cu acestea, de către instituția debitoare care a solicitat efectuarea lor.
   Articolul 7
   Aplicarea articolului 104 din acord
   Articolul 104 din acord se aplică în cazul în care oricare dintre părți consideră că cealaltă parte nu a respectat obligațiile menționate la articolele 5 și 6.
   Articolul 8
   Dispoziții speciale pentru aplicarea legislației Algeriei
   Dacă este necesar, Consiliul de asociere poate stabili, în anexa II, dispoziții speciale pentru aplicarea legislației Algeriei.
   Articolul 9
   Procedurile administrative întemeiate pe acordurile bilaterale existente
   Procedurile administrative prevăzute în acordurile bilaterale existente între un stat membru și Algeria se pot aplica în continuare, cu condiția ca respectivele proceduri să nu afecteze în mod negativ drepturile sau obligațiile persoanelor în cauză, astfel cum se stabilește prin prezenta decizie.
   Articolul 10
   Acorduri de completare a procedurilor de punere în aplicare a prezentei decizii
   Unul sau mai multe state membre și Algeria pot să încheie acorduri desinate să completeze procedurile administrative de punere în aplicare a prezentei decizii, în special în privința prevenirii și combaterii fraudei și a erorilor.
   PARTEA IV

      DISPOZIȚII TRANZITORII ȘI FINALE

   Articolul 11
   Dispoziții tranzitorii
   (1)   În temeiul prezentei decizii, nu se dobândește niciun drept aferent perioadei anterioare datei intrării sale în vigoare.
   (2)   Sub rezerva alineatului (1), în conformitate cu prezenta decizie, un drept se dobândește chiar dacă acesta se referă la un eveniment care a survenit înaintea datei intrării în vigoare a acesteia.
   (3)   La cererea persoanei în cauză, orice prestație care nu a fost acordată sau care a fost suspendată, pe motive de cetățenie sau de loc de reședință a persoanei în cauză, se acordă sau se restabilește de la data intrării în vigoare a prezentei decizii, cu condiția ca drepturile pentru care au fost acordate prestațiile anterior să nu fi dat naștere unei plăți forfetare.
   (4)   În cazul în care cererea menționată la alineatul (3) este depusă în termen de doi ani de la data intrării în vigoare a prezentei decizii, drepturile conferite în conformitate cu prezenta decizie produc efecte de la data intrării în vigoare a prezentei decizii, iar dispozițiile legislației oricărui stat membru sau a Algeriei privind decăderea din drepturi sau prescrierea drepturilor nu pot fi opozabile persoanelor în cauză.
   (5)   În cazul în care cererea menționată la alineatul (3) este depusă după expirarea termenului de doi ani de la data intrării în vigoare a prezentei decizii, drepturile care nu au fost pierdute sau nu sunt prescrise produc efecte de la data la care a fost depusă cererea, sub rezerva oricăror dispoziții mai favorabile din legislația oricărui stat membru sau a Algeriei.
   Articolul 12
   Anexele la prezenta decizie
   (1)   Anexele la prezenta decizie fac parte integrantă din aceasta.
   (2)   La solicitarea Algeriei, anexele pot fi modificate printr-o decizie a Consiliului de asociere.
   Articolul 13
   Intrare în vigoare
   Prezenta decizie intră în vigoare în prima zi a lunii următoare datei publicării în Jurnalul Oficial al Uniunii Europene.

      Adoptată la …, …

            Pentru Consiliul de asociere

            Președintele

      (1)  JO L 265, 10.10.2005, p. 2.

      (2)  JO L 124, 20.5.2003, p. 1.

      (3)  JO L 166, 30.4.2004, p. 1.

      (4)  JO L 284, 30.10.2009, p. 1.
   ANEXA I

      LISTA PRESTAȚIILOR SPECIALE NECONTRIBUTIVE ÎN BANI DIN ALGERIA

   …
   ANEXA II

      DISPOZIȚII SPECIALE PENTRU APLICAREA LEGISLAȚIEI ALGERIEI

   …


title: Decizia Comisiei din 16 septembrie 1985 privind cererile de rambursare și de plăți în avans în cadrul anumitor acțiuni de adaptare a capacităților din sectorul pescuitului

text:
               03/Volumul 05

               RO

               Jurnalul Ofícial al Uniunii Europene

               79

         31985D0474

               L 284/1

               JURNALUL OFÍCIAL AL UNIUNII EUROPENE

      DECIZIA COMISIEI

   din 16 septembrie 1985
   privind cererile de rambursare și de plăți în avans în cadrul anumitor acțiuni de adaptare a capacităților din sectorul pescuitului
   (85/474/CEE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Economice Europene,
   având în vedere Directiva 83/515/CEE a Consiliului, din 4 octombrie 1983 privind anumite acțiuni de adaptare a capacităților din sectorul pescuitului (1), în special articolul 10 alineatul 4,
   întrucât cererile de rambursare și de plăți în avans înaintate Comisiei de către statele membre trebuie să conțină anumite date care să arate că aceste cheltuieli sunt în conformitate cu dispozițiile Directivei 83/515/CEE și cuprind acțiuni aprobate de către Comisie în conformitate cu articolul 7 din respectiva directivă;
   întrucât, pentru a permite un control eficace, statele membre trebuie să păstreze la dispoziția Comisiei documentele justificative pe baza cărora au fost calculate ajutoarele pe durata unei perioade de trei ani de la plata ultimei rambursări;
   întrucât, pentru punerea în aplicare a posibilității oferite de Comisie de efectuare de plăti în avans, trebuie precizate modalitățile și procedurile respective;
   întrucât măsurile prevăzute de prezenta decizie sunt în conformitate cu avizul Comitetului permanent al structurilor pescuitului,
   ADOPTĂ PREZENTA DECIZIE:
   Articolul 1
   Cererile de rambursare menționate la articolul 10 alineatul 1 din Directiva 83/515/CEE trebuie să fie în conformitate cu tabelele din anexele 1, 2, și 3.
   Articolul 2
   Statele membre păstrează la dispoziția Comisiei, timp de trei ani de la plata ultimei rambursări, toate documentele justificative sau copia lor legalizată, pe baza cărora au fost calculate ajutoarele prevăzute de Directiva 83/515/CEE, precum și dosarele complete ale beneficiarilor.
   Articolul 3
   Avansurile propuse la articolul 10 alineatul 3 din Directiva 83/515/CEE trebuie să constituie obiectul unei cereri din partea statului membru respectiv. Această cerere trebuie să fie redactată în forma prevăzută în anexa 4.
   Articolul 4
   (1)   Avansurile nu pot depăși 25 % din totalul cheltuielilor estimative eligibile care urmează să fie efectuate în cursul anului la care se referă.
   (2)   Avansurile care nu se vor cheltui în cursul anului pentru care au fost plătite se vor deduce din avansul plătit în contul anului următor. Comisia poate cere statului membru respectiv rambursarea totală sau parțială a avansului plătit în cazul în care această deducere nu este posibilă.
   Articolul 5
   (1)   Statele membre întocmesc la sfârșitul fiecărui an pentru care s-au plătit avansuri un raport asupra desfășurării acțiunilor pe durata anului respectiv. Acest raport trebuie să parvină Comisiei cel târziu la 1 iunie a anului următor.
   (2)   Avansurile prevăzute pentru anul următor nu pot fi plătite înainte de depunerea la Comisie a raportului menționat la alineatul 1.
   Articolul 6
   Lista navelor care au beneficiat de prima de oprire definitivă a activității se stabilește sub forma unui fișier în conformitate cu modelul din anexa 5. Lista respectivă trebuie transmisă Comisiei anterior cererii de rambursare.
   Articolul 7
   Prezenta decizie se adresează statelor membre.

      Adoptată la Bruxelles, 16 septembrie 1985.

            Pentru Comisie

         Frans ANDRIESSEN

            Vicepreședinte

      (1)  JO L 290, 22.10.1983, p. 15

   ANEXA 1
   CERERE DE RAMBURSARE A CHELTUIELILOR EFECTUATE ÎN ANUL 19.. ÎN TEMEIUL DIRECTIVEI 83/515/CEE A CONSILIULUI

   ANEXA 2
   CERERE DE RAMBURSARE A CHELTUIELILOR EFECTUATE ÎN ANUL 19.. ÎN TEMEIUL ARTICOLULUI 3 ALINEATUL 3 DIN DIRECTIVA 83/515/CEE (REDUCERE TEMPORARĂ A CAPACITĂȚILOR)

   ANEXA 3
   CERERE DE RAMBURSARE A CHELTUIELILOR EFECTUATE ÎN ANUL 19.. ÎN TEMEIUL ARTICOLULUI 5 DIN DIRECTIVA 83/515/CEE (REDUCERE DEFINITIVĂ A CAPACITĂȚILOR)

   ANEXA 4
   CERERE DE PLATĂ DE AVANS ÎN ANUL 19.. ÎN TEMEIUL DIRECTIVEI 83/515/CEE
   A.   Acțiuni de reduceri temporare a capacităților de producție

               1.

               Cheltuieli estimative eligibile
               care se efectuează în cursul anului

               = …(în monedă națională)

               2.

               = Avans solicitat
               (maximum 25 % din punctul 1)

               = …(în monedă națională)

         B.   Acțiuni de reducere definitivă a capacităților de producție

               1.

               Cheltuieli estimative eligibile
               care se efectueauă în cursul anului

               = … (în monedă națională)

               2.

               Totalul avansului solicitat
               (maximum 25 % din punctul 1)

               = …(în monedă națională)

         Data, ștampila și semnătura autorității competente
   ANEXA 5
   FIȘA CU CARACTERISTICILE FIECĂREI NAVE CARE A BENEFICIAT DE O PRIMĂ DE IMOBILIZARE DEFINITIVĂ